钦定古今图书集成/明伦汇编/氏族典/第138卷 > 《廖用贤尚友录》 > 殷谦
## 钦定古今图书集成/明伦汇编/氏族典/第138卷 > 《廖用贤尚友录》 > 殷谦

按《畿辅通志》：“谦字文㧑，涿州人。中正统戊午解元，登
己未进士，授户部主事，升兵部郎中，迁右通政，出知
太原府。谦宽猛得中，民思之。升布政使，召拜右副都
御史，巡抚宣府，猛将悍卒，莫不驯服。升户部侍郎，寻
转尚书，财赋充足，军国赖焉。进太子少保致仕。”